google/wiki40b huggingface dataset:
Bislée

Poloha

Obec má rozlohu 4,96 km². Najvyšší bod je položený 311 m n. m. a najnižší bod 217 m n. m.

Obyvateľstvo

Počet obyvateľov obce je 62 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Marguerite-sur-Duclair

Poloha

Obec má rozlohu 7,26 km². Najvyšší bod je položený 121 m n. m. a najnižší bod 35 m n. m.

Obyvateľstvo

Počet obyvateľov obce je 1 939 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
CE.ZA.AR

CE ZA AR je cena Slovenskej komory architektov za architektúru. Prvý ročník bol otvorený v roku 2002. Popri Cene Dušana Jurkoviča, Cene ARCH či Stavbe roka je to ďalšia z významných architektonických cien na Slovensku.
Ústav informácií a prognóz školstva

Ústav informácií a prognóz školstva, mládeže a telovýchovy SR alebo ÚIPŠ bola štátna rozpočtová organizácia podriadená Ministerstvu školstva SR sídliaca v Mlynskej doline v Bratislave na ulici Staré grunty 52.
Pod jeho správu patrilo aj Múzeum školstva a pedagogiky na Hálovej 16 v Bratislave a Múzeum špeciálneho školstva v Levoči.
Ústav bol zriadený 30. júla 1967 a zrušený k 31. decembru 2013 zlúčením s Centrom vedecko-technických informácií SR‎ k 1. januáru 2014.
Faucon-de-Barcelonnette

Poloha

Faucon-de-Barcelonnette má rozlohu 17,42 km². Najvyšší bod je položený 2 984 m n. m. a najnižší bod 1 157 m n. m.

Obyvateľstvo

Faucon-de-Barcelonnette má 304 obyvateľov (2009).
Graf vývoja obyvateľstva:
Zdroje: INSEE
Beaune-la-Rolande (obec)

Poloha

Obec má rozlohu 20,55 km². Najvyšší bod je položený 119 m n. m. a najnižší bod 91 m n. m.

Obyvateľstvo

Počet obyvateľov obce je 1 997 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Puberta

Puberta (iné názvy: pubescencia, pubertálne obdobie, čiastočné synonymum: adolescencia) označuje proces, počas ktorého prebiehajú fyzické zmeny, vďaka ktorým sa z detského tela stáva dospelý jedinec schopný reprodukcie. Jedinec v puberte sa volá pubescent. V užšom zmysle puberta nezahŕňa tzv. prepubertu.

Charakteristika

Puberta (vrátane prepuberty) trvá približne medzi desiatym až pätnástym rokom u dievčat, u chlapcov začína zhruba o rok neskoršie. U dievčat sa prejavuje rastom ochlpenia v oblasti prirodzenia, rastom pŕs a počiatkami menštruácie. U chlapcov sa prejavuje naberaním svalovej hmoty, rastom ochlpenia a fúzov, mutáciou hlasu a prvým výronom semena (polúcia). Obdobie pohlavného dozrievania je spojené s nástupom funkcie pohlavných žliaz. V prvej polovici puberty sa zrýchli rast, ktorý je na jej konci prakticky ukončený.
Po puberte sú jedinci schopní sa rozmnožovať. Pubescenti kladú väčší dôraz na samostatnosť a uvedomovanie si vlastnej osobnosti, zvýrazňuje sa ich citová stránka a sexuálne záujmy. Kvôli prudkým zmenám v organizme sú v tomto období dospievajúci značne zraniteľní.
Polyxenos zo Zakyntu

Polyxenos (starogr. Πολύξενος – Polyxenos) bol olympijský víťaz v zápasení dorastencov v roku 4 pred Kr.
Polyxenos, syn Apollofana zo Zakyntu, bol na 194. olympijských hrách korunovaný olivovým vencom za víťazstvo v zápasení dorastencov. Zápasenie dorastencov (palé paidón) sa stalo olympijskou disciplínou v roku 632 pred Kr. Podobalo sa nášmu „gréckorímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Socha olympionika Polyxena stála kedysi v posvätnom okrsku Olympie. Archeológovia podstavec tejto sochy i s nápisom (IvO 224, IvO = W. Dittenberger a K. Purgold, nápisy Olympia, Berlin 1896.) objavili v juhozápadnom rohu olympijskej Altidy.
Katarína Chuťková

Rodina

Jej otec sa volal Michal Chuťka, matka Katarína, rodená Šagátová.

Životopis

Pracovala ako robotníčka-maliarka ornamentov. Účastníčka protifašistického odboja a SNP, ošetrovateľka 1. čs. armády na Slovensku. Po vypuknutí Povstania prešla ako ošetrovateľka s povstaleckou armádou do Banskej Bystrice (1944), neskôr príslušníčka partizánskeho zväzku Ján Žižka. Pri plnení úloh začiatkom marca 1945 bola so setrou Margitou fašistami zatknutá, po mučení zavraždená.
Fresnières

Poloha

Obec má rozlohu 2,97 km². Najvyšší bod je položený 98 m n. m. a najnižší bod 76 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Paul-de-Tartas

Poloha

Obec má rozlohu 27,47 km². Najvyšší bod je položený 1 342 m n. m. a najnižší bod 933 m n. m.

Obyvateľstvo

Počet obyvateľov obce je 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nemci

História

Nemci sa vyvinuli z tých Západných Germánov, ktorí po roku 600 na rozdiel od Anglosasov ostali východne od Rýna a nepresunuli sa do Británie, s prímesou Slovanov, Keltov a iných etník živších na území dnešného Nemecka. Etnogenéza Nemcov bola ukončená niekedy v 9./10. storočí. Názov Nemec (diutisc alebo theodisk) sa ako označenie obyvateľov Východofranskej ríše v nemčine používal od 10. storočia, predtým označoval nerománske obyvateľstvo Franskej ríše a pôvodne tento názov znamenal „ľud“.
Zhruba do konca stredoveku Nemci prevažne asimilovali Slovanov zhruba na území bývalej NDR a v Rakúsku, Slovania v Bavorsku boli asimilovaní už prv. Na Slovensku a v Česku Nemci žili vo väčšom množstve od 13. storočia. Na Slovensku mala v 13. – 15. storočí väčšina miest významný podiel nemeckej populácie, v Česku bolo celé pohraničné územie (Sudety) ako aj väčšina miest v ostatných oblastiach nemecké. Nemci boli zo Slovenska skoro všetci na konci druhej svetovej vojny evakuovaní, čiastočne vyhnaní, a z Česka po druhej svetovej vojne vyhnaní. Od stredoveku žili Nemci aj (najmä) v dnešnom západnom Poľsku, aj tu došlo po druhej svetovej vojne k presunom obyvateľstva. Do dnešného Maďarska (najmä západného a okolia Budapešti) sa Nemci, podobne ako Slováci, dostali čiastočne už v stredoveku, najmä však po porážke Turkov (okolo 1700); väčšina miest v Maďarsku (vrátane Budína a Pešti) bola do polovice 19. storočia nemecká. Nemeckého pôvodu je aj väčšina obyvateľov dnes francúzskeho Alsaska a talianskeho Južného Tirolska.
Villiers-Vineux

Poloha

Obec má rozlohu 11,18 km². Najvyšší bod je položený 159 m n. m. a najnižší bod 109 m n. m.

Obyvateľstvo

Počet obyvateľov obce je 294 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lada (automobil)

Lada alebo VAZ je označenie motorových vozidiel vyrábaných v ruskom meste Togliatti vo Volžskom automobilovom závode (VAZ). Značka VAZ vznikla v roku 1966 po dohode o spolupráci s talianskou automobilkou FIAT. Prvý sériovo vyrábaný VAZ 2101 vyrobili v roku 1970. Tieto automobily boli na vtedajšom sovietskom trhu predávané pod značkou "Žiguli" (rusky Жигули), čo je odvodené od názov pohoria a mesta ležiaceho oproti výrobnému závodu v Toljatti. Takéto "Žiguláky" ešte stále môžeme stretnúť na cestách. Pre exportné trhy sa používal názov Lada a od 80. rokov toto označenie nahradilo Žiguli úplne. Automobilka, v súčasnosti ako AutoVAZ (súčasť francúzskej skupiny Renault) stále ešte vyrába motorové vozidlá Lada, popri výrobe vozidiel materskej skupiny.
Vznik buniek

Vznik buniek je utvorenie sa buniek rozdelením existujúcej bunky alebo spojením dvoch existujúcich pohlavných buniek (gamét) do jednej (zygota) pri pohlavnom rozmnožovaní.
Zlobina

Prameň

Pramení na okraji Strážovských vrchov, v podcelku Zliechovská hornatina, v časti Kňaží stôl, na juhojuhozápadnom svahu Drieňovca (497,4 m n. m.) v nadmorskej výške približne 257 m n. m., pri osade Zlobiny.
MaheshaBSD

Zoznam verzií MaheshaBSD

V súčasnosti je k dispozícii päť verzií MaheshaBSD:
1) MaheshaBSD (FreeBSD) - distribúcia FreeBSD na Live CD na všeobecné použitie založená na FreeBSD 8.0 and 9.0-RELEASE.
2) MaheshaBSD Server (FreeBSD) – serverová verzia MaheshaBSD, ktorá obsahuje WordPress, MySQL, phpMyAdmin, atď. Toto vydanie je k dispozícii iba ako obraz USB (FreeBSD 9.0-RELEASE).
3) MaheshaNetBSD (NetBSD) – voľná distribúcia NetBSD 6.0 USB na všeobecné použitie.
4) MaheshaDragonFlyBSD (DragonFlyBSD) – voľná distribúcia DragonFlyBSD na všeobecné použitie na USB. Je založená na DragonFlyBSD 3.2.1.
5) MaheshaOpenBSD Server (OpenBSD) založený na OpenBSD 5.2.
Saint-Cyr-les-Colons

Poloha

Obec má rozlohu 34,77 km². Najvyšší bod je položený 346 m n. m. a najnižší bod 161 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Weiswampach

Poloha

Obec má rozlohu 35,25 km². Najvyšší bod je položený 538 m n. m. a najnižší bod 368 m n. m.

Obyvateľstvo

Weiswampach má 1350 obyvateľov (2011).
Graf vývoja obyvateľstva:

Ekonomika

S 5.29% bolo v Weiswampach nezamestanosť nižšia o 1.68 % ako luxemburský priemer v roku 2010.
Saint-Médard (Moselle)

Poloha

Obec má rozlohu 9,89 km². Najvyšší bod je položený 333 m n. m. a najnižší bod 199 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Choranche

Poloha

Obec má rozlohu 10,63 km². Najvyšší bod je položený 1 200 m n. m. a najnižší bod 200 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maiasaura

Opis

Maiasaura bola pomerne veľký hadrosaurus (až 9 metrovej dĺžky), na rozdiel od mnohých iných príslušníkov tejto skupiny nemala na hlave výrazný hrebeň. Ako iné hadrosaury bez hrebeňov, aj maiasaura mala priehlbiny v oblasti nozdier, kde sa zrejme nachádzali veľké nafukovacie kožné vaky. Bola bipédna (dvojnohá), ale mohla chodiť aj po všetkých štyroch. Išlo o stádovitého bylinožravca, ktorý sa v prípade potreby zoskupoval aj do tisícových stád. Fosilizované výkaly naznačujú, že sa živila tuhými drevitými rastlinami.

Nález

Maiasaura bola objavená paleontológmi Jackom Hornerom (odborným poradcom filmu Jurský park) a Robertom Makelom koncom 70. rokov minulého storočia. Horner objavil celú hniezdiacu kolóniu aj s mnohými hniezdami a vajcami (a dokonca kostrami mláďat). Bol to vôbec prvý dôkaz starostlivosti dinosaurov o svoje mláďatá. Celkovo bolo nájdených vyše 200 jedincov všetkých vekových štádií.

Hniezdenie

Rod Maiasaura je veľmi dobre známy, s nepreberným množstvom zachovaných skamenelín, hniezdnu kolóniu nevynímajúc. Vďaka nej vieme, že maiasaury mávali rozľahlé hniezdne kolónie (1,6 X 4,8 km) s obrovským množstvom hniezd s priemerom 1,5 až 2 m. Tieto hniezda boli vlastne jamy vyhrabané do zeme, pričom na nakladené vajcia samice ešte dodatočne nakládli vrstvu rastlín, ktorých hnitím vyvolaná teplota znášku ohrievala. Medzi jednotlivými hniezdami boli navyše dostatočne veľké medzery, aby sa značne veľké maiasaury mohli medzi nimi pohybovať.
Po vyliahnutí ostali mláďatá v hniezde, kde ich matky kŕmili, až kým nedosiahli veľkosť približne 120 cm. Vtedy so všetkými členmi stáda kolóniu opustili, aby sa do nich o rok vrátili. Medzitým maiasaury putovali po krajine v hordách s počtom členov nad 10 000, pričom mláďatá, z ochranných dôvodov bývali v jeho strede, v bezpečí pred veľkými dravcami. Hniezdne kolónie boli samozrejme terčom veľkých aj malých dravcov, loviacich dospelé exempláre, alebo plieniace hniezda. Viaceré vonkajšie hniezda boli takto vyplienené, no tie vnútorné spravidla vydržali. Dnes už poznáme aj hniezdne kolónie malých troodonov, rohatých ceratopsov, či hniezda veľkých tyranosaurov. Maiasaury zrejme obľubovali hornaté oblasti, rovnako ako aj rody Troodon a Orodromeus, kde boli nájdené početné vajcia dinosaurov, ako aj hniezdne kolónie maiasaury.
Saint-Sixt

Poloha

Obec má rozlohu 5,21 km². Najvyšší bod je položený 1 600 m n. m. a najnižší bod 550 m n. m.

Obyvateľstvo

Počet obyvateľov obce je 893 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Crixus

Crixus, tiež Krixos († 72 pred Kr.) bol spolu so Spartakom a Oenomaom veliteľ otrokov v Treťom povstaní otrokov (známom aj ako Spartakovo povstanie).
Crixus bol pravdepodobne Gal, jeho meno znamená v gálčine ten s kučeravými vlasmi. Bojoval proti Rimanom za kmeň Allobroges, bol uväznený a vycvičený ako gladiátor v Capui.
Spočiatku bola armáda otrokov veľmi úspešná, porazila vojsko, ktoré poslal rímsky senát na potlačenie vzbury. Ale Crixus nesúhlasil so spartakovým cieľom odísť z Itálie a ísť do domoviny otrokov – do Galie a na Balkán. A tak sa spolu s časťou otrokov oddelili od Spartaka a rozhodli sa ostať na juhu Itálie.
Na jar roku 72 pred Kr. boli Crixus a jeho skupina pri hore Gargane v Apúlii obklúčení. Crixus bol zabitý a jeho 30-tisícová armáda porazená.
Spartakus si uctil pamiatku bývalého gladiátora Crixa, spôsobom rímskych aristokratov, pohrebnými hrami na ktorých 300 rímskych vojnových zajatcov bojovalo na smrť ako gladiátori. english pls
Alandy

Prírodné podmienky

Krajina, ktorej podklad tvorí granit, je vcelku plochá, najvyšší bod Orredals Klint na severe hlavného ostrova má výšku 129 m nad morom. Podnebie je v porovnaní s vnútrozemskými oblasťami Fínska veľmi mierne, čo prispieva k rozvoju miestneho poľnohospodárstva. Priemerná ročná teplota je 5,8 °C (vo februári -3,4 °C, v júli 16,0 °C), ročný úhrn zrážok je 631 mm.

Dejiny súostrovia

Alandy boli celé storočia neoddeliteľnou súčasťou Švédska, ktoré ich po prehranej vojne v roku 1809 muselo Fredrikshamnským mierom spolu s Fínskom prenechať Rusku. V rokoch 1809 až 1917 tak boli v rámci Fínskeho veľkokniežatstva časťou ruskej ríše. Strategická poloha ostrovov uprostred Baltu viedla v roku 1856 k uzatvoreniu tzv. Ålandskej konvencie medzi Veľkou Britániou, Francúzskom a Ruskom, podľa ktorej mali ostrovy do budúcnosti ostať demilitarizované (bez pevností, vojenských posádok či námorných základní). Keď Fínsko získalo roku 1917 nezávislosť, požadovali švédski obyvatelia súostrovia takmer jednomyselne (96 %) pripojenie ku Švédsku. Spor medzi Švédskom a Fínskom o ostrovy prerokúvala Spoločnosť národov, ktorá sa nakoniec uspokojila s fínskym prísľubom rozsiahlej autonómie. Podľa jej rozhodnutia z roku 1921 tak Ålandy zostali autonómna a demilitarizovaná súčasť Fínska.

Politické zriadenie

Alandy majú vlastný parlament, ktorý má právomoc vydávať zákony v oblastiach školstva, kultúry, zdravotníctva, životného prostredia, dopravy, podpory priemyslu, pošty a telekomunikácií.
Fínsky štát má ale právo, okrem iného vyberať na Alandy dane. 0,45 % príjmov fínskeho rozpočtu ide naspäť na Alandy. K tomu Alandy ešte dostávajú doplatok, ak príjmy z Aland prevýšia 0,5 % príjmov fínskeho rozpočtu.
Iba občania Aland majú právo vlastniť na Alandoch pozemky. Občanom sa môže stať človek, ktorý sa narodil občanovi Aland. Imigrant môže po piatich rokoch a preukázania znalosti švédčiny požiadať o status občana, rovnajúci sa zároveň fínskemu občianstvu. Práva občana človek stráca, ak žije viac ako päť rokov mimo ostrovov. Občania Aland, ktorí sa na ostrovoch narodili, alebo sa na ne prisťahovali pred svojim dvanástym rokom, sú vyňatí z povinnej vojenskej služby. Na rozdiel od zvyšku Fínska je tu švédčina jediným úradným jazykom.
Alandy majú výnimočný vzťah k Európskej únii. Aj keď medzinárodná politika patrí fínskej vláde, Ålandy majú v EÚ celý rad výnimiek. Nepodliehajú napríklad daňovému systému EÚ.

Hospodárstvo

Ekonomika Aland je veľmi malá, na ostrovoch funguje asi 2 600 firiem, z ktorých 700 podniká v poľnohospodárstve. Iba asi 20 spoločností má viac ako 50 zamestnancov. 40 % HDP vytvára námorný priemysel. Najmä rozmach tohto priemyslu tiež spôsobuje, že na ostrovoch je nedostatok pracovných síl, ktoré tak dochádzajú z Fínska a Švédska.
Alandy sú obľúbeným turistickým cieľom, lebo sú najteplejšou časťou Fínska a možno na nich prežiť pokojnú dovolenku. Turisti veľmi často jazdia po ostrovoch na bicykli. Nie sú tu totiž žiadne veľké kopce a ostrovy sú malé. Medzi ostrovmi tiež fungujú pravidelné prevozy, často bezplatné.
Arrhinoceratops

Objav a druhy

Tento dinosaurus je známy len z pozostatkov jednej čiastočnej lebky bez spodnej čeľuste, objavenej v súvrství Horseshoe Canyon v Red Deer Valley v Alberte v roku 1923. Lebku objavil americký paleontológ W.A. Parks, ktorý tiež ceratopsa o dva roky neskôr opísal.
Rod zahŕňa jediný druh, Arrhinoceratops brachyops. V roku 1946 opísal z Utahu ďalší domnelý druh paleontológ Gilmore - Arrhinoceratops utahensis. Ten bol však od tej doby presunutý pod rod Torosaurus.

Opis

Arrhinoceratops bol rovnako ako ostatné veľké ceratopsy štvornohý bylinožravec dosahujúci dĺžku asi 6 m. Vyznačuje sa pomerne úzko tvarovanou hlavou vybavenou dvoma dlhými rohmi nad očami, jedným kratším na nose a veľkým kosteným golierom. Ďalej tiež disponoval pomerne silným krkom, krátkym chvostom a vytŕčajúcimi lícnymi kosťami. Prednú časť jeho čeľustí pokrýval silný zobák krytý rohovinou. V zadnej časti čeľustí mal husto umiestnené lopatkovité zuby, ktorými odhrýzaval prízemnú vegetáciu.

Klasifikácia

Arrhinoceratops je zaradený do podčeľade Ceratopsinae (predtým známej ako Chasmosaurinae) v skupine Ceratopsia, klade bylinožravých dinosaurov s papagájovitými zobákmi, ktorým sa darilo v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.
Egid Berzevici

Zo životopisu

Narodil sa v Prešove v rodine Titusa Eduarda Alexandra Berzevici a jeho mnaželky grófky Letície Jozefíny Kláry Leonárdy Dessewffy. Pochádzal z veľmi starého rodu, Rutkerovcov. Panovník Ondrej II. daroval v roku 1209 prepoštovi Adolfovi a jeho sestre, manželke komesa Rutkera (Rudigera), bývalej dvornej dáme kráľovnej Gertrúdy čiastku „nad Popradom“. Hraničná čiara pozemkov viedla na severe po hrebeni Východnej Vysokej po hlavnom hrebeni Slavkovského štítu po Baranie rohy a na Malú Svišťovku. K teritóriu patrili okrem iného Skalnatá dolina a Huncovská kotlina, obe Studené doliny s priľahlými hrebeňmi. Patrili jej aj rozsiahle pozemky pod Vysokými Tatrami, napríklad v súčasnom chotári Novej a Starej Lesnej. Sídlom rodiny sa stala Veľká Lomnica. Rod Berzeviciovcov v nasledujúcich stáročiach zveľaďoval darované územia, ale aj často drancoval.
Na začiatku 70. rokov 19. storočia sa jeho rodina podieľala na rozvoji cestovného ruchu vo Vysoký Tatrách. Berzevici bol v roku 1873 jedným zo zakladajúcich členov Uhorského karpatského spolku a bol členom jeho predstavenstva. V rokoch 1874 – 1878 bol jeho predsedom. Zaslúžil sa o výstavbu nových ciest a chát vo Vysokých Tatrách. Na jeho počesť bola v roku 1876 pomenovaná Egidova chata v Doline Zeleného plesa vo Vysokých Tatrách.
V roku 1867 sa oženil s dcérou statkára Bárczayho, Helenou. Potom ako sa v roku 1878 presťahoval do Barce, pôsobil v Košiciach v rôznych župných a spoločenských funkciách. V roku 1882 bol veľkolomnický majetok rodiny predaný v dražbe. V roku 1898 publikoval v časopise Karpathen Post článok pod nemeckým názvom Erzherzog Johann v Zipsen 1819 (Arcivojvoda Ján na Spiši 1819). V článku opísal históriu Tatier a Spiša. O rok neskôr vydal sprievodcu Smokovca, ktorého autorom bol jeho dedo Gregor František Berzevici Eine Beschreibung des Badesi Schmecks aus dem Jahre 1812, (Popis kúpeľov Smokovec 1812). V rokoch 1899 – 1902 vydal trojdielnu históriu Berzeviciho rodiny. 
Pochovaný je na cintoríne v Barci.
Dissé-sous-Ballon

Poloha

Obec má rozlohu 3,55 km². Najvyšší bod je položený 84 m n. m. a najnižší bod 57 m n. m.

Obyvateľstvo

Počet obyvateľov obce je 137 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slnko, seno a pár faciek

Dej

Druhá časť trilógie nás prenesie do obdobia svadobných príprav Vencu a Blaženy. Odmietnutá Miluna však pokračuje v boji o srdce ženícha, v čom jej pomôže príchod inštruktorky autoškoly Gábiny Tejfarové. Nedorozumenie s fotografiou jej dcéry Vendulky spôsobí vojnu medzi rodinami Konopníkových a Škopkových, ktorá vyvrcholí zrušením svadby. Tá sa napokon koná, no až na pár zainteresovaných si málokto uvedomuje, že neskoro.
Aizy-Jouy

Polohopis

Aizy-Jouy má rozlohu 14,63 km². Najvyšší bod je položený 195 m n. m. a najnižší bod 56 m n. m.

Obyvateľstvo

Aizy-Jouy má 274 obyvateľov (2009).
Graf vývoja obyvateľstva:
Zdroje: INSEE
Orlando

Orlando je hlavné mesto okresu Orange County v štáte Florida v Spojených štátoch amerických. Rozkladá sa na ploche 261,5 km² a má asi 220 000 obyvateľov (2006). Ide tak o šieste najväčšie mesto na Floride.
Mesto je známe najmä vďaka mnohým turistickým atrakciám, predovšetkým neďalekému Walt Disney World Resort, situovanému do oblasti Lake Buena Vista. Ďalšími zaujímavými atrakciami je SeaWorld, Universal Orlando Resort . Ale aj druhá časť Universal Orlando Resport Island of Adventure (S Jurským parkom).
Hosingen

Poloha

Obec má rozlohu 45,28 km². Najvyšší bod je položený 535 m n. m. a najnižší bod 230 m n. m.

Dejiny

Od 1 januára 2012, byvalé obce Consthum, Hoscheid a Hosingen tvoria obec Parc Hosingen.

Obyvateľstvo

Hosingen má 1874 obyvateľov (2011).
Graf vývoja obyvateľstva:

Ekonomika

S 6.88% bolo v Hosingen nezamestanosť nižšia o 0.09 % ako luxemburský priemer v roku 2010.
Daniel Brejčák

Kariéra

Hokej začal hrať v Poprade. Neskôr sa presunul do Kežmarku, kde hrával za miestny MHK. Od sezóny 2009/10 hral v klube HK ŠKP Poprad, odkiaľ po troch sezónach prestúpil do klubu HC Košice. Tam sa však nepresadil a v priebehu sezónny sa vrátil späť do Popradu.
Verzatilka

Verzatilka (obchodná značka Versatil) je mechanická kovová ceruzka s vymeniteľnou tuhou. Bola vytvorená v roku 1950 v továrni Koh-i-noor Hardtmuth v Českých Budějoviciach. Táto patentná ceruzka v dutom obale obsahuje zariadenie, ktoré po stlačení vysunie grafitovú tuhu. Tento mechanizmus umožňuje používanie vymeniteľných túh. Na konci ceruzky sa nachádza hrot, ktorý po vybratí slúži na zaostrovanie tuhy.
Game Boy Advance

Hardvér

Game Boy Advance je spätne kompatibilný s hrami pre Game Boy a Game Boy Color, vďaka vstavanému Zilog Z80 procesoru (rovnaký procesor, ktorý bol použitý v Game Boy Color).

Verzie

Oficiálna podpora konzoly trvala od roku 2001 do roku 2008. Počas tohto životného cyklu spoločnosť Nintendo vydala dve upravené verzie.
Každý model sa dočkal viacerých špeciálnych a limitovaných verzií: rôzne farebné prevedenia a grafické prvky na tele konzoly.

Game Boy Advance SP

Game Boy Advance SP sa začal predávať v roku 2003 a predstavoval radikálnu zmenu konzoly. Namiesto pôvodného horizontálneho dizajnu bola táto konzola vyklápacia, namiesto AA článkov používala dobíjateľnú lítiovo-iónovú batériu a displej bol plne podsvietený. Vďaka týmto úpravám sa medzi kritikmi často považuje za najlepší model tejto série konzol.

Game Boy Micro

Druhým upraveným modelom bol Game Boy Micro. Ten sa vyznačoval svojím miniatúrnym, ultra prenosným dizajnom, avšak nedočkal sa finančného úspechu, čo bolo zapríčinené tým, že nebol spätne kompatibilný so starými Game Boy hrami, ale najmä tým, že bol na trh vydaný v roku 2005: rok po vydaní novšej konzoly Nintendo DS.
Dizajnovo bol tento model špecifický aj tým, že obsahoval vymeniteľné kryty.
Arabský polostrov

Arabský polostrov alebo Arábia (arabs. جزيرة العرب, Džazíra al-Arab) je polostrov, ktorý sa nachádza na Blízkom východe, je križovatkou medzi Áziou a Afrikou.

Geografia

Na juhozápade je ohraničený Červeným morom a Arabským zálivom, na juhovýchode Arabským morom a na severovýchode Ománskym a Perzským zálivom. Jeho rozloha je 2 780 000 km², je to najväčší polostrov na Zemi. Povrch je zložený prevažne z púští, iba južné pobrežie je úrodné a poľnohospodársky využívané. Na západnom a južnom pobreží sa nachádzajú pohoria. Vo svetovom meradle zohráva oblasť Arabského polostrova veľmi dôležitú úlohu, pretože sa tam nachádzajú obrovské zásoby ropy a zemného plynu a islamské pútnické miesta Mekka a Medína.

Kultúra

Z kultúrneho hľadiska je súčasťou tzv. arabského sveta. Arabi sú tu dominujúcim etnikom a islam prevažujúcim náboženstvom. Najväčším veľkomestom je Rijád, hlavné mesto Saudskej Arábie.